उपचारमा सहज
मुलुक संघीय संरचनामा गइसकेपछि ७ प्रदेश बनेका छन्  ।  योसँगै विभिन्न क्षेत्रमा अवसरहरू पनि विकेन्द्रित भएका छन्  ।
मुलुक संघीय संरचनामा गइसकेपछि ७ प्रदेश बनेका छन्  । योसँगै विभिन्न क्षेत्रमा अवसरहरू पनि विकेन्द्रित भएका छन्  ।प्रदेश १ को राजधानी विराटनगरका विभिन्न अस्पतालहरू बिरामीका लागि उपचारको पहिलो गन्तव्य बनेका छन् ।यहाँ रहेका सरकारी कोसी अञ्चल अस्पताल र निजी क्षेत्रको लगानीमा सञ्चालित अस्पतालहरू बिरामीका रोजाइ बनेका छन् । न्युरो सर्जरी, रेफरल सेन्टर, ब्रेन एटेक सेन्टर तथा मेडिकल कलेज लगायतको निर्माणले पनि गति लिन थालेको छ । समग्रमा, विराटनगर प्रदेश १ को ‘मेडिकल हब’ बन्दै गएको छ ।दशकअघि नेपालको पूर्वी भेगका बिरामी भारतको सिलिगुडी गएर उपचार गराउनुपर्ने बाध्यता थियो । कुनै पनि किसिमको जटिल शल्यक्रियाका लागि भारतको सिलिगुडी वा काठमाडौं जानुपर्ने थियो । तर अब जटिल मानिने न्युरो सर्जरीका लागि न्युरो सम्बन्धी हस्पिटलहरू स्थानीयस्तरमै उपलब्ध छन् ।पहिलोपटक पूर्वाञ्चलमा न्युरो हस्पिटलले न्युरो सर्जरी ल्याइरहँदा हामी नेपाली बिरामी अर्थात् सेवाग्राहीलाई हालको प्रदेश १ को राजधानी विराटनगरमै तुलनात्मक रूपमा सेवा प्रदान गर्‍यौं । आज आएर विभिन्न निजी अस्पतालहरूले न्युरो सर्जरी सुरु गरेका छन् ।जनशक्ति तथा अव्यवस्थित र आधुनिक प्रविधि अभावमा रहेको कोसी अञ्चल अस्पताललाई शिक्षण अस्पताल बनाउने यहाँका सबै राजनीतिक दलको प्रतिबद्धता छ । यसरी हेर्ने हो भने न्युरो हस्पिटलसँगैका केही हस्पिटलहरू रेफरल सेन्टर नै बनेका छन् । प्रदेश ३ का केही जिल्लासँगै प्रदेश २ को धनुषा, सर्लाही, सिरहा, सप्तरी, बारा र पर्साका अधिकांश बिरामी अर्थात् सेवाग्राहीहरू स–सानादेखि जटिल रोगको उपचारका लागि विराटनगर आइरहेका छन् । यसले समेत पुष्टि हुन्छ कि प्रदेश १ को स्थायी राजधानी विराटनगरका अस्पतालहरू रेफरल सेन्टर स्वास्थ्य संस्थाहरू हुन् । दुई दिने सम्मेलन हाडजोर्नी विशेषज्ञहरूको २४ औं अर्थोकोन सम्मेलन विराटनगरमा सम्पन्न भएको धेरै भएको छैन । प्रदेश १ का अधिकांश जिल्ला तथा प्रदेश २ का केही जिल्लाका रेफरल सेन्टरका रूपमा रहेको न्युरो हस्पिटल बनेको छ । न्युरो सर्जरी, एमआरआई, क्याथ ल्याब, सिटिस्क्यानलगायत अत्याधुनिक उपकरणसहित सुविधा छ ।हाडजोर्नी, शल्यक्रिया, स्त्रीरोग, मानसिक स्वास्थ्य, नाक, कान घाँटी, बालरोग, दाँत, फिजिसियन र छाला रोग विधाका विशेषज्ञ चिकित्सकको न्युरो हस्पिटलमा सेवा उपलब्ध छ । केही वर्षपहिले र अहिलेको स्वास्थ्य सुविधाबीच निकै अन्तर आएको छ । सेवाग्राहीहरू समेत सचेत भएका छन् । ठीक/बेठीक छुट्याउन थालेका छन् । पछिल्लो समय विराटनगरका विभिन्न अस्पतालहरू बिरामीका लागि उपचारको पहिलो गन्तव्य बनेका छन्  । यहाँ रहेका सरकारी कोसी अञ्चल अस्पताल र यहाँका निजी क्षेत्रको लगानीमा सञ्चालित अस्पतालहरू बिरामीका रोजाइ बनेका छन् । न्युरो सर्जरी, रेफरल सेन्टर, ब्रेन एटेक सेन्टर तथा मेडिकल कलेज लगायतको निर्माणले पनि गति लिन थालेको छ । समग्रमा, विराटनगर १ नं प्रदेशको ‘मेडिकल हब’ बन्दै गएको छ । प्रदेश १, २ सँगै छिमेकी राष्ट्र भारतको विहार, बंगाललगायतका सेवाग्राहीका लागि विराटनगर रेफरल सेन्टरका रूपमा छ ।(लेखक न्युरो हस्पिटल विराटनगरका अपरेसनल डाइरेक्टर हुन् ।)